Venesueladagi norozilik namoyishlari qurbonlari soni salkam 70 kishiga yetdi

“Venesuela jinoiy forumi” nodavlat tashkiloti rahbari Alfredo Romero mamlakatdagi norozilik namoyishlari qurbonlari soni 69 kishiga yetganini ma’lum qildi. Bu haqda “TASS” xabar bermoqda.

Mamlakat bosh prokurori Luisa Ortega Dias rasman 55 kishi halok bo‘lganini bildirgandi. OAV esa qurbonlar sonini kamida 60 kishi ekanligini ta’kidladi.
Alfredo Romeroga ko‘ra, 49 kishi aynan o‘ldirilgan, qolganlar esa namoyishlar chog‘idagi turli mojarolar, baxtsiz hodisalar va talonchiliklar oqibatida halok bo‘ldi.